**Referat nr. 29 bestyrelsesmøde, Herlevhuse**

**Tirsdag den 2. april 2013 kl. 19.00 – 22.00  i bestyrelseslokalet**

Dirigent: Annette Villaume

Referent: Frede Ravn

Referat nr. 28 er tidligere godkendt.

Afbud: Palle Jørgensen, Viggo Børsting, Niels Bonne Rasmussen

Tilstede: René Petersen, Rune Hende, Annette Villaume, Frede Ravn, Yvonne Madsen, Yvonne Ancher

Beboersag: Bageren har henvendt sig for at ændre lejemålet fra bager til en butik, der sælger brød, mindre retter, take-away, salatbar mm.

Bestyrelsen afventer en skriftlig ansøgning via KAB, hvorefter bestyrelsen tager endelig stilling. Bestyrelsen er positivt stemt over for ansøgningen. Afdelingsbestyrelsen kan ikke umiddelbart godkende erhvervslejemål. Det skal KAB.

1. Gennemgang af referat nr. 28 og dagsorden nr. 29 er godkendt
2. Nyt fra driftschef/driftsleder

 Der er ansat en ny driftsleder, Johnny Frandsen, fra den 1. maj 2013.

1. Nyt fra formanden

Intet nyt siden sidst

1. Nyt fra udvalgene

Husordensudvalget: Husordenen, den rettede, skal udsendes senest 1.maj. Bestyrelsen kontakter Niels Bonne Rasmussen.

Hjemmesiden: Tekstfiler skal helst sendes i word- eller rft-format til redaktionen.

Tv mm: På et ekstraordinært bestyrelsesmøde i juni drøftes yousee og andre løsninger på tv, internet og telefoni-området.

Rengøring af selskabslokalerne og HÆK:

HÆKs medlemmer har meget svært ved at overkomme rengøringen efter deres tirsdagsmøder. Reelt er der kun ganske få medlemmer der er i stand til at feje og vaske gulvene i lokalet, i køkkenet og på toilettet. HÆK oplever endvidere, at der ofte ikke er gjort tilstrækkeligt rent, når de kommer om tirsdagen. Bestyrelsen snakker med selskabslokalernes administrator for at finde en løsning.

HÆK medlemmerne tager fremover ”blåsokker” på eller hjemmesko.

1. Aktionslisten v/ Viggo Børsting.

Viggo Børsting meldte afbud pga. ferie.

 Aktionslisten skal udsendes senest fredagen før bestyrelsesmødet.

1. Nyt låsesystem på materielgården og bestyrelseslokalet

Blev kort drøftet, men kunne ikke behandles, da der ikke forelå et konkret forslag fra administrationen. Behandles på bestyrelsesmødet i maj.

Fire nøgler fremskaffes til bestyrelseslokalet.

1. Budgetmødet mandag den 8. april.

Forslag til dirigent: Laurits Roikum

Forslag til referent: Der skaffes en referent fra huset.

Bestyrelsens forslag om legeplads: Der lægges op til en vedtagelse af forslaget. Hvis der er stor uenighed, sendes et forslag til urafstemning om placering af legeplads og om der i det hele taget skal være en legeplads.

Der er ikke fremkommet yderligere forslag. Indkøb af vand og opsætning af borde og stole ordner ejendomskontoret. To bestyrelsesmedlemmer sidder i døren. Bestyrelsen mødes kl. 18.40 i lokalerne.

1. Funktionærbolig og Råderetskataloger.

Beskrivelsen, besigtigelsen og eventuelle råderetssager af den tidligere funktionærbolig fremlægges af KAB på bestyrelsesmødet i maj.

Råderetskatalogerne fremlægges af KAB på bestyrelsesmødet i maj.

1. Maling af selskabslokalerne

Selskabslokalernes administrator udarbejder en beskrivelse og indhenter tilbud fra to malere. Den ene skal være afdelingens maler. Fremlægges på bestyrelsesmødet i maj.

1. Parkeringsforholdene på Runddyssen og Langdyssen

Punktet behandles på bestyrelsesmødet i maj. Billedmateriale og skrivelse skal sendes til Herlev Kommune.

Belægningen på Runddyssen skal ligeledes drøftes med kommunen.

1. Bestyrelsesdeltagelse i flyttesyn mandag den 8. april

For at danne os et overblik over flyttelejlighederne deltager to bestyrelsesmedlemmer i flyttesyn af en af de ældre beboeres lejligheder. Der skal blandt andet tages stilling til følgende arbejder: nedtagning af listelofter, gulve og køkken og isolering af vægge.

Bestyrelsen undersøger, hvordan beboerbeslutningen vedrørende opsætning af nyt køkken i flyttelejligheder administreres af KAB.

1. Udbygning af Herlev Hospital

Herlev Hospital har opfordret os til et opfølgende møde vedrørende udbygningen af hospitalet.

1. Klage over kamphund

Der indsendes en ny klage over kamphunden.

1. Carport, løsningsforslag.

Vi forventer, at driftschefen snarest kontakter beboeren med forslag til løsninger Aktionslisten skal udsendes senest fredagen før bestyrelsesmødet.

1. Eventuelt

Bestyrelsen fortsætter med at undersøge sagerne vedrørende tagpladerne.